Diari Oficial de la Generalitat Valenciana


Sumari del DOGV 945, del 17-11-1988 (1988/812418)

ORDRE de 28 d'octubre de 1988, de la Conselleria d'Indústria, Comerç i Turisme, sobre concessió de distincions a les empreses turístiques del sector de Restauració.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/10/28/(1)/dof/vci/html**

### Dades del document

Número de DOGV
:   945

Data del DOGV
:   17-11-1988

Secció del DOGV
:   DISPOSICIONS GENERALS

Número del document
:   1988/812418


Data del document
:   28-10-1988

Organisme emissor
:   Conselleria d'Indústria, Comerç i Turisme

Tipus de document
:   Ordre

Correcció d'errades

Anàlisi jurídica

Ordre de 28 d'octubre de 1988, de la Conselleria d'Indústria, Comerç i Turisme, sobre concessió de distincions a les empreses turístiques del sector de restauració.  
L?experiència de tres anys en l'aplicació de l?Ordre de 17 de juliol de 1986, sobre distincions a les empreses turístiques del sector de restauració, i la incorporació en 1988 de la distinció «Cuina Valenciana» establerta per l?Ordre d'11 de març, ha proporcionat una visió mes propera dels aspectes premiables dels establiments objecte de l'atenció del Jurat.  
Amb independència de la conveniència, des del punt de vista estrictament tècnic, de reunir en una sola disposició unificadora els continguts de les dues Ordres citades, s'ha evidenciat igualment la conveniència d'unificar en una sola les distincions que s'hi venien atorgant, partint de la base dels valors gastronòmics, enològics i ambientals de les indústries de restauració. La valoració global d'aquestes tres facetes de l'activitat restauradora proporcionarà una més gran entitat a la distinció.  
Juntament amb aquesta modificació s'incorpora la distinció al plat de cuina valenciana, concebuda per incentivar aquells establiments que, tot i no reunir les condicions necessàries per poder optar per la distinció a la qualitat global, hi destaquen notablement per l'acceptació i la presentació d'algun dels seus plats.  
D'igual manera es precisa i concreta amb claredat quines empreses turístiques poden accedir a les distincions, en establir, explícitament, que hi poden optar els Hotels amb menjador, els Restaurants-Cafeteries i las Cafeteries Restaurants, inscrits com a tals al Registre d'Empreses de la Direcció General de Turisme.  
Per tot això, aquesta Conselleria d?Indústria, Comerç i Turisme, ha disposat:  
I. Finalitat de les distincions.  
Article 1  
1. S'estableixen les distincions a les empreses turístiques del sector de Restauració de la Comunitat Valenciana, amb la finalitat de reconèixer públicament els mèrits globals d'aquelles que, per llurs instal·lacions, ambient, serveis i oferta, contribueixen al prestigi de la restauració valenciana, potenciant primordialment la cultura gastronòmica i enològica del territori, així com el fet de donar a conéixer les d'altres nacionalitats i regions espanyoles i països estrangers, a través de les seues ofertes.  
2. Igualment es distingirà aquells establiments que, sense reunir les condicions globals establertes al paràgraf anterior, compten en la seua oferta amb un Plat concret de Cuina Valenciana que destaca per la seua qualitat, acurada presentació i acceptació popular, dins del context d'una carta que responga a un nivell global satisfactori.  
II. Distintius.  
Article 2  
1. Es lliurarà un distintiu a l?establiment que resulte designat cada any per la seua qualitat global i un diploma justificatiu als establiments que reben la distinció en qualssevol de les dues modalitats.  
2. El distintiu atorgat per la qualitat global de l?establiment podrà reproduir-lo l?empresa premiada, i exhibir-lo en rètols, propaganda, cartes de plats o qualsevol altre imprès que utilitze l?establiment.  
3. Els establiments que reben la distinció per la qualitat d'un plat concret de la cuina valenciana, podran fer indicació a les cartes, cartells, propaganda o qualsevol altre imprès, del plat o plats premiats, fent-hi constar, de manera expressa, l'any de l'atorgament.  
4. Les distincions no podran ser utilitzades, en cap de les seues modalitats, per aquells establiments que no es troben en possessió legal d'aquestes; i la Conselleria d?Indústria, Comerç i Turisme, podrà sancionar-ne la utilització indeguda.  
5. Les distincions s'atorgaran amb independència de la categoria de l?establiment, la situació o qualsevol altra circumstància distinta de les especificades i tindran caràcter honorífic, per la qual cosa no implicaran la percepció de cap quantitat en metàl·lic.  
III. Criteris de valoració.  
Article 3  
Els criteris per a l'atorgament de la distinció a la qualitat global de l?establiment seran els següents:  
1. Que l?establiment presente en la seua oferta una alta qualitat i volum de plats típics valencians, i es valorarà, especialment, aquells que procedesquen de receptes recuperades de velles tradicions.  
2. Existència d'innovacions culinàries en la carta a partir de plats coneguts o de pròpia creació.  
3. Existència de cuina de mercat a partir de bons productes senzillament manipulats.  
4. Especialitats culinàries d'altres regions i nacionalitats espanyoles.  
5. Especialitats culinàries d'altres països.  
6. Vins de la cosa amb una bona relació qualitat/preu.  
7. Vins valencians amb un bon nivell de qualitat.  
8. Vins d'altres nacionalitats i regions espanyoles, així com de països estrangers, degudament especificats i de prestigi reconegut.  
9. Bon nivell estètic de l?establiment en els aspectes arquitectònics i de decoració, així com de mobiliari.  
10. Professionalitat del personal, correcta presentació i vestuari, i es valorarà el nombre d'empleats, la especialització i la proporció d'aquests respecte a les places del menjador.  
El Jurat podrà valorar globalment el nivell de l?establiment d'acord amb tots aquests criteris o donarà prioritat a algun d'ells sobre els altres, però en cap de cas podrà distingir-se un establiment que no complesca el que estableixen els punts 1 i 7 del present article.  
Article 4 .  
La distinció a la qualitat d'un Plat concret s'atorgarà preferentment a establiments que, encara que presenten una carta de plats i vins, així com unes instal·lacions amb un nivell satisfactori, no puguen accedir a la distinció a què fa referència l'article anterior.  
IV. Procediment.  
Article 5  
1. Les propostes per a la concessió de distincions, degudament fonamentades, les faran Associacions, Institucions, critica o persones especialitzades en restauració, incloent-hi els propis membres del Jurat, que acompanyades d'informes, testimonis, antecedents i qualssevol altres dades d'interés, s'adreçaran a la Direcció General de Turisme dins del termini que, per a cada any, establesca l?esmentada Direcció General.  
2. Rebuda la anterior documentació, es trametrà al Jurat qualificador establert en l'article 9, el qual, a la vista d'aquesta, formularà la corresponent proposta de concessió de les distincions, la qual serà elevada pel Director General de Turisme al Conseller, per a la Resolució corresponent.  
Aqueixa Resolució es publicarà en el Diari Oficial de la Generalitat Valenciana.  
Article 6  
Només podrà atorgar-se anualment una distinció per cada una de les dues modalitats, sense que els establiments premiats puguen ser proposats durant els dos anys següents a aquell en què foren objecte de la distinció.  
Tindran accés a les distincions els Restaurants, els Hotels amb menjador, les Cafeteries- Restaurants o Restaurants-Cafeteries, inscrits com a tals al Registre d'Empreses i Activitats Turístiques.  
Article 7  
L?entrega efectiva del distintiu, i els diplomes, podrà tenir lloc en qualsevol Municipi valencià de rellevància turística que fixe la Conselleria d?Indústria, Comerç i Turisme.  
Article 8  
1. Podran ser privats de la distinció aquells establiments que en llur funcionament posterior no responguen a la línia, la trajectòria i el nivell que van servir de base per a la concessió d'aquesta, així com en cas de sanció administrativa por falta greu, molt greu o reiteració de sancions per faltes lleus.  
2. En els casos referits en l'apartat anterior, la decisió corresponent serà adoptada pel Conseller d?Indústria, Comerç i Turisme, amb l?expedient previ iniciat per la Direcció General, d'ofici o a instància de part.  
V. Jurat Qualificador.  
Article 9  
El Jurat qualificador es compondrà de set membres nomenats pel Director General de Turisme per a un període mínim de tres anys, d'acord amb els criteris següents:  
- Cinc d'ells, amb veu i vot, seran nomenats entre professionals de la Gastronomia i l'Enologia, així com entre crítics especialitzats en les susdites matèries, i, en tot cas, es garantirà la presència de representants de les tres províncies.  
- Els dos restants, amb veu però sense vot, seran: un representant de la Conselleria d'Indústria, Comerç i Turisme i un altre de les organitzacions empresarials del sector. Aquest últim membre tindrà un caràcter rotatori anual entre les tres províncies.  
La presidència la posseirà aquell membre del Jurat, amb veu i vot, elegit per i entre els set membres amb aquestes característiques. La secretaria la posseirà el representant de la Conselleria esmentat en l'apartat anterior.  
DISPOSICIO DEROGATORIA  
Queden derogades l?Ordre de 17 de juliol de 1986, reguladora de les distincions a les empreses turístiques del Sector de Restauració, i l?Ordre d'11 de març de 1988, sobre concessió de la distinció «Cuina Valenciana» a empreses turístiques del Sector de la Restauració.  
DISPOSICIONS FINALS  
Primera  
Es facultat el Director General de Turisme per a dictar les disposicions necessàries en el desplegament de la present Ordre.  
Segona  
Aquesta Ordre vigirà el dia de la publicació en el Diari Oficial de la Generalitat Valenciana.  
València, 28 d'octubre de 1988.  
El Conseller d?Indústria, Comerç i Turisme,   
ANDRES GARCIA RECHE


Còpia Permalink ELI